ΑΠΟΦΑΣΕΙΣ
Αριθμ. 335
1η τροποποίηση της υπ’ αρ. 6059/22-12-2022
υπουργικής απόφασης «Τροποποίηση και αντικατάσταση της υπ’ αρ. 153/22-01-2021 (Β’ 326)
υπουργικής απόφασης: Πλαίσιο υλοποίησης
του υπο-μέτρου 19.3 «Στήριξη για την προπαρασκευή και την υλοποίηση της συνεργασίας (δια-
κρατική και διατοπική)» του Μέτρου 19 του ΠΑΑ
2014 - 2020» (Β’ 6850).
Ο ΥΦΥΠΟΥΡΓΟΣ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
Τις διατάξεις:
1. α’) Της παρ. 2 του άρθρου 69 του ν. 4314/2014 «Α)
Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο
2014-2020, Β) Ενσωμάτωση της Οδηγίας 2012/17 του
Ευρωπαϊκού Κοινοβουλίου και του Συμβουλίου της 13ης
Ιουνίου 2012 (ΕΕ L 156/16.6.2012) στο ελληνικό δίκαιο,
τροποποίηση του ν. 3419/2005 (Α’  297) και άλλες διατάξεις» (Α’ 265),
β’) του ν. 4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (Α’ 147), καθώς και τη
σχετική περί Δημοσίων έργων Εθνική Νομοθεσία,
γ’) του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
δ’) του ν. 4782/2021 «Εκσυγχρονισμός, απλοποίηση και
αναμόρφωση του ρυθμιστικού πλαισίου των δημοσίων
συμβάσεων, ειδικότερες ρυθμίσεις προμηθειών στους
τομείς της άμυνας και της ασφάλειας και άλλες διατάξεις
για την ανάπτυξη, τις υποδομές και την υγεία» (Α’ 36).
2. Το άρθρο 90 του «Κώδικα Νομοθεσίας για την
Κυβέρνηση και κυβερνητικά όργανα» (π.δ. 63/2005,
Α’ 98), όπως διατηρήθηκε σε ισχύ με την παρ. 22 του
άρθρου 119 του ν. 4622/2019 (Α’ 133).
3. Τους κανονισμούς:
α’) Τον Κανονισμό 1303/2013 του Ευρωπαϊκού Κοινοβουλίου και Συμβουλίου περί καθορισμού κοινών δια-
τάξεων για το ΕΤΠΑ, ΕΚΤ, το Ταμείο Συνοχής, το ΕΓΤΑΑ
και ΕΤΘΑ και περί καθορισμού γενικών διατάξεων για το
ΕΤΠΑ, ΕΚΤ, Ταμείο Συνοχής, ΕΤΘΑ και για την κατάργηση
του Καν (ΕΚ) 1083/2006.
β’) Τον εκτελεστικό κανονισμό 1305/2013 για τη στήριξη της αγροτικής ανάπτυξης από το ΕΓΤΑΑ και την κα-
τάργηση του Καν (ΕΚ)1698/2005 του Συμβουλίου.
γ’) Τον εκτελεστικό κανονισμό (ΕΕ) 1306/2013 του
Ευρωπαϊκού Κοινοβουλίου και Συμβουλίου σχετικά με
τη χρηματοδότηση, τη διαχείριση και την παρακολούθηση της κοινής γεωργικής πολιτική και την κατάργηση
των Καν (ΕΟΚ) 352/1978, (ΕΚ) 165/1994, (ΕΚ)2799/1998,
(ΕΚ)1290/2005, (ΕΚ) 485/2008 του Συμβουλίου.
δ’) Τους εκτελεστικούς κανονισμούς (ΕΕ) αριθ. 808/
2014 σχετικά με τη θέσπιση κανόνων εφαρμογής του
κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου για τη στήριξη της αγρο-
τικής ανάπτυξης από το Ευρωπαϊκό Γεωργικό Ταμείο
Αγροτικής Ανάπτυξης (ΕΓΤΑΑ) (Άρθρο 13, Παράρτημα
ΙΙΙ) και αριθ. 669/2016 για την τροποποίηση του εκτελεστικού κανονισμού (ΕΕ) αριθ. 808/2014 (Παράρτημα ΙΙΙ).
ε’) Τον εκτελεστικό κανονισμό (ΕΕ) 809/2014 για τη
θέσπιση κανόνων εφαρμογής του Κανονισμού (ΕΕ)
1306/2013 του Ευρωπαϊκού Κοινοβουλίου και Συμβουλίου, όσον αφορά το ολοκληρωμένο σύστημα διαχεί-
ρισης και ελέγχου, τα μέτρα αγροτικής ανάπτυξης και
την πολλαπλή συμμόρφωση κατ’ εξουσιοδότηση του
Κανονισμού (ΕΕ) 807/2004 για τη συμπλήρωση του Κανονισμού (ΕΕ) 1305/2013.
στ’) Την υπ’ αρ. C (2015) 9170/11.12.2015 απόφαση της
Επιτροπής των Ευρωπαϊκών Κοινοτήτων, για την έγκριση
του Προγράμματος Αγροτικής Ανάπτυξης της Ελλάδας
2014-2020.
4. Το π.δ. 97/2017 «Οργανισμός του Υπουργείου Αγροτικής Ανάπτυξης και Τροφίμων» (Α’ 138).
5. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
6. Το π.δ. 40/2021 «Μεταφορά υπηρεσιών και αρμοδιοτήτων μεταξύ Υπουργείων και Γενικών Γραμματειών, σύ-
σταση και μετονομασία Γενικών Γραμματειών» (Α’ 100).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1172
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1172/19.02.2024
7. Την υπ’ αρ. 3495/17-08-2023 κοινή απόφαση του
Πρωθυπουργού και του Υπουργού Αγροτικής Ανάπτυξης
και Τροφίμων «Ανάθεση αρμοδιοτήτων στον Υφυπουργό
Αγροτικής Ανάπτυξης και Τροφίμων, Διονύσιο Σταμενίτη» (Β’ 5114).
8. Την υπ’ αρ. 2618/13-10-2022 κοινή απόφαση των
Υπουργών Ανάπτυξης και Επενδύσεων και Αγροτικής
Ανάπτυξης και Τροφίμων «Διάρθρωση και αρμοδιότητες
των Ειδικών Υπηρεσιών του Στρατηγικού Σχεδίου Κοινής
Αγροτικής Πολιτικής (ΣΣ ΚΑΠ) 2023-2027» (Β’ 5375).
9. Την υπ’ αρ. 2281/96031/2017 κοινή απόφαση του
Υπουργού Εσωτερικών και του Υπουργού Αγροτικής
Ανάπτυξης και Τροφίμων «Ανάθεση καθηκόντων του
Ο.Π.Ε.Κ.Ε.Π.Ε. ως Οργανισμού Πληρωμών στο πλαίσιο
διαχείρισης του Ευρωπαϊκού Γεωργικού Ταμείου Αγροτικής Ανάπτυξης στις Ειδικές Υπηρεσίες Διαχείρισης
Επιχειρησιακών Προγραμμάτων (ΕΠ) Περιφερειών για
τα υπο-μέτρα 19.2, 19.3 και 19.4 του ΠΑΑ 2014-2020»
(Β’ 3277).
10. Την υπ’ αρ. 1065/19.04.2016 (Β’ 1273) υπουργική
απόφαση για τη θέσπιση διαδικασιών του Συστήματος Διαχείρισης και Ελέγχου του Προγράμματος «Αγροτική Ανά-
πτυξη της Ελλάδας 2014-2020», όπως κάθε φορά ισχύει.
11. Την υπ’ αρ. 1435/14-06-2016 (Β’ 1839) πρόσκληση
υποβολής προτάσεων για την επιλογή στρατηγικών τοπικής ανάπτυξης με πρωτοβουλία τοπικών κοινοτήτων στο
πλαίσιο του Μέτρου 19 «Στήριξη για Τοπική Ανάπτυξη
μέσω του LEADER (ΤΑΠΤοΚ - Τοπική Ανάπτυξη με Πρωτοβουλία Τοπικών Κοινοτήτων)» του ΠΑΑ 2014-2020 και
της προτεραιότητας 4 «Αύξηση της Απασχόλησης και της
Εδαφικής Συνοχής» του ΕΠΑλΘ 2014-2020.
12. Την υπ’ αρ. 1927/27-6-2017 (Β’ 2297) πρόσκληση
υποβολής προτάσεων για την επιλογή στρατηγικών τοπικής ανάπτυξης με πρωτοβουλία Τοπικών Κοινοτήτων
στο πλαίσιο του Μέτρου 19 «Στήριξη για Τοπική Ανάπτυξη μέσω του LEADER (ΤΑΠΤοΚ - Τοπική Ανάπτυξη
με Πρωτοβουλία Τοπικών Κοινοτήτων)» του ΠΑΑ 20142020. (Δημόσια Δαπάνη ΕΓΤΑΑ: 20.000.000 €).
13. Την υπ’ αρ. 3206/21-12-2016 απόφαση του Υπουργού Αγροτικής Ανάπτυξης και Τροφίμων «Έγκριση
προγραμμάτων τοπικής ανάπτυξης στο πλαίσιο της
Πρόσκλησης υποβολής προτάσεων για την επιλογή
Στρατηγικών Τοπικής Ανάπτυξης του ΠΑΑ 2014-2020
και του ΕΠΑΛΘ 2014-2020 και κατανομή πιστώσεων Δημόσιας Δαπάνης» (Β’ 4111).
14. Το υπ’ αρ. 109/17.01.2024 έγγραφο για τη σύμφωνη
γνώμη της ΕΥΔ ΠΑΑ 2014-2020.
15. Το υπ’ αρ. 2827/16.01.2024 έγγραφο για το σύμφωνο γνώμης του ΟΠΕΚΕΠΕ.
16. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζει:
Την τροποποίηση της υπ’ αρ. 6059/22-12-2022 (Β’ 6850)
υπουργικής απόφασης που αφορά στο πλαίσιο υλοποίησης υπο-μέτρου 19.3 «Στήριξη για την προπαρασκευή
και την υλοποίηση της συνεργασίας (διακρατική και
δια τοπική)» του Μέτρου 19 (Τοπική Ανάπτυξη με Πρωτοβουλία Τοπικών Κοινοτήτων, ΤΑΠΤοΚ) του Προγράμ-
ματος Αγροτικής Ανάπτυξης 2014-2020 ως ακολούθως:
Άρθρο 1
Τροποποίηση άρθρου 11
1. Η παρ. 1 του άρθρου 11 αντικαθίσταται ως εξής:
«1. Κατά τη φάση υλοποίησης ενός Σχεδίου Δράσης
και εφόσον παραστεί ανάγκη τροποποίησης απόφασης
ένταξης τόσο ο συντονιστής όσο και ο εταίρος/εταίροι
προβαίνουν στην δημιουργία τροποποιητικής Νομικής
Δέσμευσης στο ΟΠΣΑΑ με τα σχετικά συνημμένα δικαιολογητικά τα οποία κατ’ ελάχιστον θα πρέπει να είναι
το τροποποιημένο και υπογεγραμμένο συμφωνητικό
συνεργασίας και οι αντίστοιχες αποφάσεις ΕΔΠ. Ο εταίρος/εταίροι αποστέλλουν το αίτημα τροποποίησης της
Νομικής Δέσμευσης και την απόφαση της ΕΔΠ στο συντονιστή εταίρο. Ο συντονιστής για τα Σχέδια Διατοπικής
Συνεργασίας ή ο εθνικός συντονιστής για τα Σχέδια Διακρατικής Συνεργασίας, υποβάλλει στην ΕΥE ΠΑΑ αίτημα
τροποποίησης του Σχεδίου Δράσης, στο οποίο γίνεται
αναλυτική περιγραφή και τεκμηρίωση των προτεινόμενων αλλαγών ανά εταίρο.».
2. Οι παρ. 2, 2.1, 2.2 και 2.3 του άρθρου 11 αντικαθίστανται ως εξής:
«2. Στις περιπτώσεις μεταφοράς ποσών μεταξύ «κατηγοριών δαπανών», προσθήκης νέας «κατηγορίας δα-
πάνης» χωρίς αύξηση προϋπολογισμού της πράξης, ή
διόρθωσης προφανών σφαλμάτων (άρθρο 4 του Καν.
(ΕΕ) 809/2013), η τροποποίηση του Σχεδίου Δράσης
απαιτεί μόνο τροποποίηση Νομικής Δέσμευσης.
2.1. Ο εταίρος/εταίροι κατά περίπτωση, υποβάλλουν
στο ΟΠΣΑΑ τροποποίηση Νομικής Δέσμευσης και
αποστέλλουν στον συντονιστή ή εθνικό συντονιστή το
αίτημα τροποποίησης της Νομικής Δέσμευσης, καθώς
και την απόφαση της ΕΔΠ. Ο συντονιστής για τα Σχέδια
Διατοπικής Συνεργασίας ή ο εθνικός συντονιστής για τα
Σχέδια Διακρατικής Συνεργασίας, υποβάλλει στην ΕΥE
ΠΑΑ αίτημα με το τροποποιημένο Σχέδιο Δράσης, στο
οποίο γίνεται αναλυτική περιγραφή και τεκμηρίωση των
προτεινόμενων αλλαγών ανά εταίρο.
2.2. Η ΕΥΕ ΠΑΑ μετά την εξέταση του αιτήματος τροποποίησης της Νομικής Δέσμευσης, προβαίνει σε σχετική
απόφαση έγκρισης τροποποίησης Νομικής Δέσμευσης.
Ο τελικός διατάκτης της απόφασης είναι ο προϊστάμενος
της ΕΥΕ ΠΑΑ.
2.3. Σε περίπτωση απόρριψης του αιτήματος τροποποίησης Νομικής Δέσμευσης η ΕΥΕ ΠΑΑ συμπληρώνει
στο ΟΠΣΑΑ τους λόγους απόρριψης. Παράλληλα, ο εταίρος έχει την υποχρέωση να ενημερώσει σχετικά τον συ-
ντονιστή/εθνικό συντονιστή. Ο εταίρος δύναται εκ νέου
να υποβάλλει αίτημα τροποποίησης».
3. Η παρ. 3 του άρθρου 11 αντικαθίστανται ως εξής:
«3. Σε περίπτωση τροποποιήσεων ήσσονος σημασίας
(εντός διακριτών τμημάτων), που είναι επουσιώδεις και
δεν επηρεάζουν τα στοιχεία της πράξης και το εγκεκριμένο σχέδιο δράσης, ο συντονιστής γνωστοποιεί στην ΕΥΕ
τις αλλαγές, αποστέλλοντας το τροποποιημένο Σχέδιο
Δράσης, καθώς και τις σχετικές αποφάσεις της ΕΔΠ. Η
σχετική γνωστοποίηση μπορεί να υποβληθεί πριν ή μαζί
με το αίτημα πληρωμής».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1172/19.02.2024
Άρθρο 2
Τροποποίηση άρθρου 16
1. Το πρώτο εδάφιο του άρθρου 16 αντικαθίσταται
ως εξής:
«Ο διοικητικός έλεγχος όλων των αιτημάτων πληρωμής της προπαρασκευαστικής και της κυρίας φάσης
πραγματοποιείται από την ΕΥΕ ΠΑΑ με την συνδρομή
εξωτερικού συμβούλου - ορκωτού λογιστή. Η εξειδίκευση της διαδικασίας ελέγχου των αιτημάτων πληρωμής
καθορίζεται με σχετική εγκύκλιο.
2. Η παρ. 3 του άρθρου 16 αντικαθίσταται ως εξής:
«Για τον υπολογισμό του εύλογου κόστους, ο δικαιούχος
προσκομίζει προσφορές προμηθευτών ή άλλο αποδεικτικό στοιχείο. Εφόσον το μοναδιαίο κόστος μιας υπηρεσίας
ή ενός είδους υπερβαίνει σε αξία τα 2.500€ (χωρίς ΦΠΑ), ή
υπερβαίνει σε συνολικό ποσό τα 5.000€ (χωρίς ΦΠΑ) ανά
κατηγορία υπηρεσίας ή είδους, απαιτούνται τρία (3) αποδεικτικά, ενώ σε αντίθετη περίπτωση απαιτούνται δυο (2)
αποδεικτικά. Οι συγκρίσιμες προσφορές αφορούν ομοειδή και εφάμιλλα προϊόντα. Είναι δυνατό να γίνει δεκτό ένα
αποδεικτικό το οποίο δεν είναι το πιο συμφέρον οικονομικά, αρκεί ο δικαιούχους να υποβάλει σχετική τεκμηρίωση
ως προς την μοναδικότητα ή την υψηλή ποιότητα ή τις
ειδικές προδιαγραφές που προσφέρει το προμηθευόμενο
προϊόν. Στις περιπτώσεις αυτές η ΕΥΕ ΠΑΑ εξετάζει την
προσφορά και την αποδέχεται ή την απορρίπτει».
3. Η παρ. 4 του άρθρου 16 αντικαθίσταται ως εξής:
«4. Μετά την οριστική υποβολή της αίτησης πληρωμής
από τον κάθε εταίρο στο ΟΠΣΑΑ δημιουργείται αυτόματα διοικητικός έλεγχος.
Η ΕΥΕ ΠΑΑ μετά από τη ολοκλήρωση του διοικητικού
ελέγχου, συντάσσει Πρακτικό Διοικητικού Ελέγχου Δαπανών και καταχωρίζει το αποτέλεσμα αυτού επισυνά-
πτοντας και το Πρακτικό Διοικητικού Ελέγχου Δαπανών
στο ΟΠΣΑΑ.
Σε περίπτωση διαπίστωσης μη επιλέξιμης δαπάνης
η ΕΥΕ ΠΑΑ συμπληρώνει στο ΟΠΣΑΑ τους λόγους επιβολής μείωσης ή συνολικής απόρριψης του σχετικού
αιτήματος. Παράλληλα, ο εταίρος έχει την υποχρέωση να
ενημερώσει σχετικά τον συντονιστή/εθνικό συντονιστή.
Μετά την αναγνώριση και εκκαθάριση δαπανών η
κάθε ΟΤΔ σφραγίζει όλα τα πρωτότυπα παραστατικά
δαπανών που περιλαμβάνονται στο αίτημα πληρωμής
με την ένδειξη: «επιχορηγήθηκε από το ΠΑΑ στο πλαίσιο
του υπο-μέτρου 19.3 για ποσό». Για τα παραστατικά των
εταίρων ενός σχεδίου συνεργασίας οι οποίοι δεν αποτελούν ΟΤΔ αυτά αποστέλλονται με ευθύνη του εταίρου
στην αρμόδια ΟΤΔ και ακολουθείται η παραπάνω διαδικασία. Τα σφραγισμένα παραστατικά αποστέλλονται
στην ΕΥΕ ΠΑΑ σε ψηφιοποιημένη μορφή».
Άρθρο 3
Τροποποίηση άρθρου 18
Το πρώτο εδάφιο του άρθρου 18 αντικαθίσταται ως
εξής:
«Μετά τη διενέργεια του διοικητικού ελέγχου επί κάθε
αίτησης πληρωμής το εγκριθέν ποσό προς πληρωμή
υπολογίζεται βάσει των ποσών που διαπιστώνεται ότι
είναι επιλέξιμα. Για τον προσδιορισμό του ποσού που
είναι επιλέξιμο για παροχή ενίσχυσης καθορίζονται τα
εξής:
α) το ποσό προς καταβολή στον δικαιούχο βάσει της
αίτησης πληρωμής και της απόφασης ένταξης,
β) το ποσό προς καταβολή στον δικαιούχο κατόπιν
εξέτασης της επιλεξιμότητας των δαπανών στην αίτηση
πληρωμής».
Η παρούσα ισχύει από τη δημοσίευση της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Φεβρουαρίου 2024
Ο Υφυπουργός
ΔΙΟΝΥΣΙΟΣ ΣΤΑΜΕΝΙΤΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1172/19.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201172.pdf | Tokens: 14449]